|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE**  Nositelj izrade izvješća: Grad Pula - Pola, Upravni odjel za komunalni sustav i upravljanje imovinom  Pula, 20. 06. 2022. godine | |
| **Naziv akta za koji je provedeno savjetovanje s javnošću** | **Nacrt prijedloga Odluke o donošenju Izmjena Plana upravljanja pomorskim dobrom na području Grada Pula - Pola za 2022. godinu.** |
| **Naziv tijela nadležnog za izradu nacrta / provedbu savjetovanja** | Upravni odjel za komunalni sustav i upravljanje imovinom |
| **Razlozi za donošenje akta i ciljevi koji se njime žele postići uz sažetak ključnih pitanja** | U skladu sa Zakonom o pravu na pristup informacijama, Grad Pula 03. lipnja 2022. godine započinje s provedbom Savjetovanja sa zainteresiranom javnošću s ciljem upoznavanja šire javnosti te pribavljanja mišljenja, primjedbi i prijedloga o Nacrtu Prijedloga Odluke o donošenju Izmjene Odluke o Planu upravljanja pomorskim dobrom na području Grada Pula-Pola za 2022. godinu. |
| **Objava dokumenata za savjetovanje**  **Razdoblje provedbe savjetovanja** | https://www.pula.hr/hr/eusluge/ekonzultacije/ekonzultacije-u-tijeku/78/prijedloga-odluke-o-donosenju-izmjene-odluke-o-planu-upravljanja-pomorskim-dobrom-na-podrucju-grada-pula-pola-za-2022-godinu/ |
| Internetsko savjetovanje s javnošću provedeno je u razdoblju od 03. lipnja 2022. godine do 17. lipnja 2022. godine |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljeno je 4 prijedloga podnesenih od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Milan Nanezić** | **Zaprimljeno 06.06.2022.**  *Poštovani,*  *Ne prihvačam izmjenu Odluka o izmjeni Odluke o donošenju plana upravljanja pomorskim dobrom na području grada Pule za 2022. godinu.*  *Naime smatram da lokaciji Puntižela - Hidrobaza ima dovoljno lokala i da nisu potrebni novi lokali, te tražim da se iz odluke izbrišu stvake 1.9, 1.9.1. Isto tako ne slažem se dijelom odlukom 1.9.2. i 1.32. i tražim da se iz istih izbaci riječ "komercijalna". Lokacija Puntižela - Hidrobaza mora biti bez novih komercijalnih sadrzaja kako bi se ista očuvala za slijedeće naraštaje građana Pule, a ne uništila komercijalnim događajima.*  *S poštovanjem.* | NE PRIHVAĆA SE  Prijedlogom Odluke predviđeno je i ukidanje jedne lokacije za ugostiteljstvo, tako da se u tom smislu ne povećava broj ugostiteljskih objekata.  U dijelu opisa djelatnosti citira se formulacija iz Uredbe o postupku davanja koncesijskog odobrenja na pomorskom dobru a ona glasi upravo komercijalno rekreacijski sadržaji te se u tom smislu ne može mijenjati.  Lokacija Puntižela – Hidrobaza je uređena i oplemenjena sadržajima za koje postoji interes građana Grada Pule, a osobito se vodi računa da se prostor dodatno ne devastira. |
| **2.** | **Milan Nanezić** | **Zaprimljeno 06.06.2022.**  Poštovani,  Narečeno savjetovanje nije  sukladno zakonu, jer ne traje 30 dana, a niti ne postoji osnova za skraćeno trajanje. Uz sve navedeno  u dokumentaciji o javnom savjetovanju niste dostavili obrazloženje skraćenog trajanja savjetovanja.  Savjetovanje s javnošću, onako kako je to propisano Zakonom o pravu na pristup informacija, traje 30 dana.  Savjetovanje može trajati kraće samo onda kad su nastupili izvanredni uvjeti radi kojih nije moguće provesti savjetovanje u zakonskom roku te u tom slučaju je razloge za skraćeno trajanje savjetovanja nužno jasno obrazložiti u obrazloženju uz dokument koji se stavlja na savjetovanje.  Izvanredne okolnosti mogu biti primjerice potreba ispunjavanja uvjeta za korištenje EU fondova ili drugih obveza po međunarodnim ugovorima ili elementarna nepogoda.  Puko kašnjenje u izradi nacrta ne može se smatrati opravdanim razlogom za skraćivanje vremena trajanja savjetovanja. Drugim riječima, skraćeno trajanje savjetovanja nije prihvatljivo ako se ono događa uslijed nekvalitetnog planiranja rada u tijelu. Također je važno razlučiti da rok od 15 dana koji se spominje u Kodeksu savjetovanja sa zainteresiranom javnošću u postupcima donošenja zakona, drugih propisa i akata, nije više mjerodavan, s obzirom da je zakonom utvrđen rok od 30 dana.“ | NE PRIHVAĆA SE  U pogledu roka za provedbu savjetovanja s javnošću, Zakon propisuje da se savjetovanje provodi u pravilu u trajanju od 30 dana (članak 11., stavak 3.). U konkretnom slučaju, opravdani razlog za savjetovanje sa zainteresiranom javnošću u pogledu izmjena i dopuna plana upravljanja pomorskim dobrom na području Grada Pule za 2022. godinu u kraćem roku od 30 dana leži u činjenici da je sam postupak savjetovanja osnovnog akta trajao u zakonskom roku, da se predmetna izmjena i dopuna osnovnog akta odnosi na minimalne izmjene, a samo donošenje je od značaja za proračunski ciklus a uzimajući u obzir da je proces savjetovanja bio dostupan i na raspolaganju svim dionicima unutar razumnog vremenskog roka od 15 dana, slijedom čega su postojali objektivni razlozi za skraćenje postupka savjetovanja. |
| **3.** | **Marko Ivanić** | **Zaprimljeno 07.06.2022.**  1. Javno savjetovanje zakonom je propisano na 30 dana, dok se ovo svjetovanje provodi od 03.lipnja 2022. godine do 17.lipnja 2022. godine što je manje od zakonski propisanog roka. Zakon propisuje skraćeno savjetovanje samo u izvanrednim  okolnostima koje ovdje nisu prisutne. Kašnjenje u izradi nacrta plana ne može se smatrati opravdanim razlogom za sraćivanje trajanja savjetovanja. Ovdje se vidi da je kašnjenje u izradi nacrta dovelo do skraćivanja trajanja savjetovanja. Isto tako ukoliko se usvoje izmjena odluke, a ukoliko netko od građana podnese odluku na ocijenjivanje ustavnosti, odluka će pasti na ustavnom sudu i dovesti Grad Pulu u velike probleme.    2. U članku 2 treba dodati stavak 1.9.3. koji bio izgledao " Zbog zaštite pučanstva od buke, ukoliko se organizira događaj gdje se korisiti audio- zvučna komponenta i taj događaja traje nakon 21:00 sati, organizator događaja đužan je putem Grada Pule (Upravni odjel za kulturu i razvoj civilnog društva) , a na izričito osobni zahtjev  osoba koje imaju prijavljeno boravište i prebivalište na područuju radijusa 1.000 metara od lokacije Hidrobaza, isplatiti osobama koje su to zatražile naknadu u iznosu od 750,00 kuna po danu događaja.    S osobitim poštovanjem,  Marko Ivanić | NE PRIHVAĆA SE  U pogledu roka za provedbu savjetovanja s javnošću, Zakon propisuje da se savjetovanje provodi u pravilu u trajanju od 30 dana (članak 11., stavak 3.). U konkretnom slučaju, opravdani razlog za savjetovanje sa zainteresiranom javnošću u pogledu izmjena i dopuna plana upravljanja pomorskim dobrom na području Grada Pule za 2022. godinu u kraćem roku od 30 dana leži u činjenici da je sam postupak savjetovanja osnovnog akta trajao u zakonskom roku, da se predmetna izmjena i dopuna osnovnog akta odnosi na minimalne izmjene, a samo donošenje je od značaja za proračunski ciklus a uzimajući u obzir da je proces savjetovanja bio dostupan i na raspolaganju svim dionicima unutar razumnog vremenskog roka od 15 dana, slijedom čega su postojali objektivni razlozi za skraćenje postupka savjetovanja.  U drugom djelu pitanja, ne prihvaća se obzirom da je u Gradu Puli na snazi Odluka o lokacijama i uvjetima za održavanje javnih skupova i manifestacija na području grada Pule pri održavanju kojih postoji mogućnost prekoračenja dopuštenih razina buke („Službene novine” Grada Pule 11/13) kojom je regulirano dozvoljavanje prekoračenja razine buke. |
| **4.** | **Marko Brozović** | **Zaprimljeno 07.06.2022.**  Poštovani javno savjetovanje zakonom je propisano da traje 30 dana.Uz prijedlog Vaše odluke nemate prilog zbog čega skraćujte termin savjetovanja.  Lijepi Pozdrav  Marko Brozović | NE PRIHVAĆA SE  U pogledu roka za provedbu savjetovanja s javnošću, Zakon propisuje da se savjetovanje provodi u pravilu u trajanju od 30 dana (članak 11., stavak 3.). U konkretnom slučaju, opravdani razlog za savjetovanje sa zainteresiranom javnošću u pogledu izmjena i dopuna plana upravljanja pomorskim dobrom na području Grada Pule za 2022. godinu u kraćem roku od 30 dana leži u činjenici da je sam postupak savjetovanja osnovnog akta trajao u zakonskom roku, da se predmetna izmjena i dopuna osnovnog akta odnosi na minimalne izmjene, a samo donošenje je od značaja za proračunski ciklus a uzimajući u obzir da je proces savjetovanja bio dostupan i na raspolaganju svim dionicima unutar razumnog vremenskog roka od 15 dana, slijedom čega su postojali objektivni razlozi za skraćenje postupka savjetovanja. |